CELEX: 32020D1421
Language: bg
Date: 2020-10-01 00:00:00
Title: Решение (ЕС ) 2020/1421 на Съвета oт 1 октомври 2020 година относно позицията, която трябва да се заеме от името на Европейския съюз по отношение на изменения на приложенията към Европейската спогодба за международен превоз на опасни товари по шосе (ADR) и на правилата, приложени към Европейското споразумение за международен превоз на опасни товари по вътрешните водни пътища (ADN)

9.10.2020   
               
               
                  BG
               
               
                  Официален вестник на Европейския съюз
               
               
                  L 329/1
               
            
         РЕШЕНИЕ (ЕС ) 2020/1421 НА СЪВЕТА
         oт 1 октомври 2020 година
         относно позицията, която трябва да се заеме от името на Европейския съюз по отношение на изменения на приложенията към Европейската спогодба за международен превоз на опасни товари по шосе (ADR) и на правилата, приложени към Европейското споразумение за международен превоз на опасни товари по вътрешните водни пътища (ADN)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Европейска спогодба за международен превоз на опасни товари по шосе (ADR) е в сила от 29 януари 1968 г. Европейското споразумение за международен превоз на опасни товари по вътрешните водни пътища (ADN) е в сила от 28 февруари 2008 г.
                  
               
                     (2)
                  
                  
                     Съюзът не е договаряща страна по ADR и ADN.
                  
               
                     (3)
                  
                  
                     Всички държави членки са договарящи страни по спогодбата ADR и я прилагат; 13 държави членки са договарящи страни по споразумението ADN и го прилагат.
                  
               
                     (4)
                  
                  
                     В съответствие с член 14 от ADR всяка договаряща страна може да предложи едно или повече изменения на приложенията към тази спогодба. Работната група по превоза на опасни товари (WP.15) може да приема изменения на приложенията към ADR. В съответствие с член 20 от ADN, Комитетът по безопасност и Административният комитет могат да приемат изменения на правилата, приложени към ADN.
                  
               
                     (5)
                  
                  
                     Измененията, приети по време на двугодишния период 2018—2020 г. от WP.15 и Административния комитет на ADN относно превоза на опасни товари по шосе и вътрешни водни пътища, са съобщени на договарящите страни по ADR и ADN на 1 юли 2020 г.
                  
               
                     (6)
                  
                  
                     Уместно е да се определи позицията, която трябва да се заеме от името на Съюза по отношение на тези изменения на ADR и ADN, тъй като тези актове ще са в състояние да окажат съществено въздействие върху съдържанието на законодателството на Съюза, а именно Директива 2008/68/ЕО на Европейския парламент и на Съвета (1). С посочената директива се определят изисквания за автомобилния, железопътния и вътрешноводния превоз на опасни товари, в държавите членки или между тях, като се прави позоваване на ADR и ADN. В член 4 от Директива 2008/68/ЕО се предвижда, че превозът на опасни товари между държавите членки и трети държави се разрешава при спазване на изискванията на ADR, Правилника за международен железопътен превоз на опасни товари (RID), съдържащ се в притурка С към Конвенцията за международни железопътни превози (COTIF) и ADN, освен когато в приложенията към същата директива е посочено друго. Освен това, по силата на член 8 от Директива 2008/68/ЕО, Комисията е оправомощена да адаптира раздел I.1 от приложение I и раздел III.1 от приложение III към същата директива към научния и техническия прогрес, по-специално за отчитане на измененията на ADR, RID и ADN.
                  
               
                     (7)
                  
                  
                     Приетите изменения се отнасят до технически норми или единни технически предписания и имат за цел да гарантират безопасния и ефикасен превоз на опасни товари, като едновременно с това се отчитат научният и техническият прогрес в сектора и разработването на нови вещества и изделия, чийто превоз представлява опасност. Развитието на превоза на опасни товари по шосе и по вътрешни водни пътища както в рамките на Съюза, така и между Съюза и неговите съседни държави, е ключов елемент от общата европейска транспортна политика и гарантира правилното функциониране на всички промишлени отрасли, произвеждащи или използващи стоки, класифицирани като опасни съгласно ADR и ADN.
                  
               
                     (8)
                  
                  
                     Технически консенсус по отношение на измененията в приложенията към ADR и в правилата, приложени към ADN, предмет на настоящото решение, е постигнат съответно в WP.15 и в Административния комитет на ADN.
                  
               
                     (9)
                  
                  
                     Приетите изменения са обосновани и полезни и поради това следва да бъдат подкрепени от Съюза.
                  
               
                     (10)
                  
                  
                     Позицията на Съюза следва да бъде изразена от държавите членки на Съюза, които са договарящи страни по ADR и ADN, като действат съвместно в интереса на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която да бъде заета от името на Съюза по отношение на измененията на приложенията към ADR, приети от Работната група по превоза на опасни товари (WP.15), и измененията на правилата, приложени към ADN, приети от Административния комитет на ADN, е да подкрепи следните изменения:
               
                           а)
                        
                        
                           проектоизменения на приложения А и Б към ADR (справочен документ ECE/TRANS/WP.15/249; нотификация от депозитаря C.N.274.2020.TREATIES-XI.B.14);
                        
                     
                           б)
                        
                        
                           проектоизменения на приложения А и Б към ADR - допълнение (справочен документ ECE/TRANS/WP.15/249/Add.1; нотификация от депозитаря C.N.274.2020.TREATIES-XI.B.14);
                        
                     
                           в)
                        
                        
                           проектоизменения на приложения А и Б към ADR - поправка (справочен документ ECE/TRANS/WP.15/249/Corr.1; нотификация от депозитаря C.N.274.2020.TREATIES-XI.B.14);
                        
                     
                           г)
                        
                        
                           проектоизменения на правилата, приложени към ADN (справочен документ ECE/ADN/54; нотификация от депозитаря C.N.273.2020.TREATIES-XI.D.6);
                        
                     
                           д)
                        
                        
                           проектоизменения на правилата, приложени към ADN - поправка (справочен документ ECE/TRANS/WP.15/ AC.2/25; нотификация от депозитаря C.N.309.2020.TREATIES-XI.D.6); и
                        
                     
                           е)
                        
                        
                           проектоизменения на правилата, приложени към ADN (справочен документ ECE/ADN/54/Add.1; нотификация от депозитаря C.N.367.2020.TREATIES-XI.D.6).
                        
                     
            
               2.   Незначителни промени към измененията, посочени в параграф 1, могат да бъдат договаряни без допълнително решение на Съвета в съответствие с член 2.
            
         
         
            Член 2
            Позицията, посочена в член 1, се изразява от държавите членки на Съюза, които са съответно договарящи страни по ADR и ADN, като действат съвместно в интерес на Съюза.
         
         
            Член 3
            Препратка към приетите изменения на приложенията към ADR и на правилата, приложени към ADN, се публикуват в Официален вестник на Европейския съюз, като се посочва датата на влизането в сила на тези изменения.
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 1 октомври 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (ОВ L 260, 30.9.2008 г., стр. 13).